Diari Oficial de la Generalitat Valenciana


Sumari del DOGV 7480, del 06-03-2015 (2015/1967)

RESOLUCIÓ de 12 de febrer de 2015, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova l'autorització sanitària per a extracció de progenitors hematopoètics de sang de cordó umbilical a l'Hospital General Universitari de Castelló.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7480

Data del DOGV
:   06-03-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/1967


Data del document
:   12-02-2015

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 12 de febrer de 2015, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova l'autorització sanitària per a extracció de progenitors hematopoètics de sang de cordó umbilical a l'Hospital General Universitari de Castelló. [2015/1967]  
L'Hospital General Universitari de Castelló va renovar l'autorització per a fer extracció de progenitors hematopoètics de sang de cordó umbilical per mitjà de la resolució de la Conselleria de Sanitat de 3 de febrer de 2011.  
Javier Peñarrocha Nebot, director de l'Hospital General Universitari de Castelló, va presentar la sol·licitud de renovació d'autorització per a extracció de progenitors hematopoètics de sang de cordó umbilical de l'Hospital General Universitari de Castelló el 27 de gener de 2015.  
  
La Direcció General d'Assistència Sanitària i el director del Programa de Trasplantaments de la Comunitat Valenciana informen favorablement l'autorització de renovació sol·licitada.  
  
Fonaments jurídics  
La Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat és competent per l'Orde de 26 de febrer de 2008, de la Conselleria de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, pel Decret 157/2014, de 3 d'octubre, del Consell, pel qual s'establixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat, i pel Decret 4/2014, de 3 de gener, del Consell, pel qual s'aprova el Reglament Orgànic i Funcional de la Conselleria de Sanitat.  
  
2. Es complix el que establix el Reial Decret Llei 9/2014, de 4 de juliol, en què s'establixen les normes de qualitat i seguretat per a donació, obtenció, avaluació, processament, prevenció, emmagatzematge i distribució de cèl·lules i teixits humans, i en què s'aproven les normes de coordinació i funcionament per a usar-les en humans i, es complix el que establix l'Orde de 26 de febrer de 2008, de la Conselleria de Sanitat.  
  
Vistos els antecedents de fet, els preceptes legals citats i els altres aplicables, resolc  
Renovar l'autorització sanitària per a extracció de progenitors hematopoètics de sang de cordó umbilical a l'Hospital General Universitari de Castelló. L'autorització és vàlida per un període de quatre anys a partir de la data d'esta resolució.  
L'autorització es pot revocar en qualsevol moment si s'alteren o s'incomplixen els requisits i les consideracions que l'han feta possible.  
  
Als efectes de l'activitat que s'autoritza el centre queda sotmés a la inspecció i al control de la Conselleria de Sanitat.  
Esta resolució es notifica a les persones interessades, amb l'advertiment que no posa fi a la via administrativa i que poden interposar un recurs d'alçada davant del conseller de Sanitat en el termini d'un mes comptat des de l'endemà de la data de notificació.  
  
València, 12 de febrer de 2015.- La directora General de Ordenación, Evaluación, Investigación, Calidad y Atención al Paciente: Teresa de Rojas Galiana.